“One Dollar Lawyer” Cipta Rekod Peribadi Pada Episod Terbaru
Drama terbaru SBS One Dollar Lawyer terus menunjukkan peningkatan jumlah penonton. Pada 7 Oktober, drama lakonan Namgoong Min dan Kim Ji Eun itu telah mencapai rating tertinggi setakat ini. Menurut Nielsen Korea (via Soompi), One Dollar Lawyer telah memperoleh purata rating 14.9 peratus pada episod kelimanya, sekaligus mencipta rekod peribadi drama itu.  Walaupun menghadapi saingan sengit dari drama One Dollar Lawyer (yang berkongsi slot masa yang sama), drama MBC The Golden Spoon juga menikmati peningkatan jumlah tontonan untuk episod kelimanya, dengan memperoleh purata rating 5.9 peratus. Akhir sekali, drama tvN Blind memperoleh purata rating 2.2 peratus untuk episod terbaru.  One Dollar Lawyer dan The Goldon Spoon boleh di strim di Disney+ Hotstar